Jason Moore
Jeyson Moor (1984 yoki 1985-yil) – inglizcha Vikipediya muharriri, tahrirlar soni boʻyicha inglizcha Vikipediyaning eng faol tahrirchilaridan biri. 2007-yildan beri „Another believer“ nomi ostida tahrirlar qilib kelmoqda. Moor, asosan, dolzarb voqealar yozishga ixtisoslashgan, jumladan, COVID-19 pandemiyasi, George Floyd norozilik namoyishlari(ingl.)oʻzb. va oʻzi yashaydigan Oregon shtati Portlend shahri madaniyati haqidagi maqolalarni yaxshilashga hissa qoʻshgan. Vikipediyada ushbu mavzular boʻyicha hissa qoʻshadigan foydalanuvchilarga yordam berish maqsadida bir qancha guruhlarni ochib, oʻrgatgan. Shuningdek, Moor Vikimedia harakatining tashkilotchisi sifatida yangi tahrirchilar bilan uchrashuvlar oʻtkazgan.